શ્રીમાળનગરની સ્થાપનાના એકસો વર્ષ પછી વિદેશી આક્રમણખોરોના સતત હુમલાઓને કારણે શ્રીમાળી બ્રાહ્મણો તથા અન્ય નગરજનો શ્રીમાળનગર છોડીને આબુ પર્વત અને સુંધા પહાડ જેવા સુરક્ષિત વિસ્તારોમાં વસવાટ કરવા ચાલ્યા ગયા. આજે પણ સુંધા પર્વત પર બિરાજમાન સુંધામાતા તરીકે ઓળખાતાં ચામુંડા માતા શ્રીમાળી બ્રાહ્મણોના કુળ અંબામાતાના રૂપમાં તેમનું જતન અને રક્ષણ કરે છે. આ સુપ્રસિદ્ધ સુંધામાતા મંદિરમાં ચામુંડામાતાની મૂર્તિ પાસે એક શિવલિંગ સ્થાપિત છે, જે શ્રીમાળી બ્રાહ્મણોના ઉપમન્યુ ગોત્રના કુળદેવતા છે. વળી ત્યાં નાગિની માતાનાં સ્થાનક પણ છે, જે તેમની કુળદેવી છે.